Document ID: 32005R0205

ΚΑΝΟΝΙΣΜΌΣ (ΕΚ) αριθ. 205/2005 ΤΗΣ ΕΠΙΤΡΟΠΉΣ
της 4ης Φεβρουαρίου 2005
σχετικά με τη συμπλήρωση του παραρτήματος του κανονισμού (ΕΚ) αριθ. 2400/96 για την εγγραφή ορισμένων ονομασιών στo «Μητρώο προστατευομένων ονομασιών και προστατευομένων γεωγραφικών ενδείξεων» (Valdemone - [ΠΟΠ], Queso Ibores - [ΠΟΠ], Pera de Jumilla - [ΠΟΠ], Aceite de Terra Alta ou Oli de Terra Alta - [ΠΟΠ], Sierra de Cádiz - [ΠΟΠ], Requeijão Serra da Estrela - [ΠΟΠ], Zafferano dell’Aquila - [ΠΟΠ], Zafferano di San Gimignano - [ΠΟΠ], Mantecadas de Astorga - [ΠΓΕ] και Pan de Cea - [ΠΓΕ])
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 6 παράγραφοι 3 και 4 εδάφιο πρώτο,
Εκτιμώντας τα ακόλουθα:
(1)
Σύμφωνα με το άρθρο 6 παράγραφος 2 του κανονισμού (ΕΟΚ) αριθ. 2081/92, η αίτηση της Ιταλίας για την εγγραφή των τριών ονομασιών «Valdemone», «Zafferano dell’Aquila» και «Zafferano di San Gimignano»· η αίτηση της Ισπανίας για την αίτηση των έξι ονομασιών «Queso Ibores», «Pera de Jumilla», «Aceite de Terra Alta» ή «Oli de Terra Alta», «Sierra de Cádiz», «Mantecadas de Astorga» και «Pan de Cea» και η αίτηση της Πορτογαλίας για την αίτηση της ονομασίας «Requeijão Serra da Estrela» δημοσιεύθηκαν στην Επίσημη Εφημερίδα της Ευρωπαϊκής Ένωσης (2).
(2)
Δεδομένου ότι δεν γνωστοποιήθηκε στην Επιτροπή ουδεμία ένσταση σύμφωνα με το άρθρο 7 του κανονισμού (ΕΟΚ) αριθ. 2081/92, οι εν λόγω ονομασίες πρέπει να εγγραφούν στο «Μητρώο προστατευομένων ονομασιών και προστατευομένων γεωγραφικών ενδείξεων»,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2400/96 (3), συμπληρώνεται με τις ονομασίες που περιλαμβάνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Φεβρουαρίου 2005.

Labels: 3
18
17